Христо Смирненски
Политически сонети
№ 2 на Керенски и С-ие

chitanka.info

Суша от реформи, суша!

Прах навсъде, прах и пек!

Просто идва ти до гуша,

просто пръска се човек!

Ала на горещините

намаляха изведнъж,

благодатно висините

ви обляха с буен дъжд.

И запяхте вий „Осанна“,

но това, което стана,

и у вас възбужда смях:

всичкият държавен прах

у републиката ваша

се обърна днес на каша.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.